laion/Wikipedia-Exotic huggingface dataset:
תוכנית מובילים

תוכנית מובילים (באנגלית: Trailblazers program) היא תוכנית לשילוב בוגרי ובוגרות החינוך החרדי בלימודים אקדמיים באוניברסיטת תל אביב. התוכנית התחילה את דרכה בפקולטה למשפטים בשנת 2015. מאז, התוכנית נפתחה עבור קשת רחבה של פקולטות וחוגי לימוד, וביניהם עבודה סוציאלית, חינוך, פסיכולוגיה, ביולוגיה, רפואה, מתמטיקה, מדעי המחשב, וחוגי ההנדסה. מטרת התוכנית היא לשלב תלמידים עם רקע חינוכי חרדי באוניברסיטת תל אביב. התוכנית מיועדת לתלמידים שלמדו במוסד תיכוני חרדי או דתי כגון ישיבה תיכונית או ישיבה קטנה בכיתות ט'–י"ב. התוכנית מקבלת גם תלמידים יוצאים בשאלה וגם תלמידים שומרי תורה ומצוות כאחד. התוכנית כוללת תנאי קבלה מותאמים לתארים השונים עבור מועמדים שלמדו בתנאי החינוך החרדי בכיתות ט'–י"ב. התוכנית מציעה לתלמידים חונכות פרטית מתלמידים בשלבים מתקדמים יותר בחוגי הלימוד שלהם. התוכנית מארגנת לתלמידים אירועים והרצאות העשרה בקמפוס. התוכנית כוללת סבסוד לעלות האבחון ללקויות למידה באוניברסיטה. התוכנית כוללת סבסוד לשירות הפסיכולוגי של האוניברסיטה כדי לעזור לתלמידים להתמודד עם קשיים נפשיים כגון ניכור חברתי לאור ההבדלים שקיימים בין החברה החרדית והחברה החילונית; לדוגמה, עירוב בין נשים וגברים בכיתות הלימוד בקמפוס וקשיי הסתגלות לאחר יציאה בשאלה. שלוחי ציבור המועצה להשכלה גבוהה - מעודדת תוכניות דומות באוניברסיטאות השונות בישראל. השכלה גבוהה בחברה החרדית בישראל אתר האינטרנט הרשמי של תוכנית מובילים מעטפת סיוע לסטודנטים בוגרי מערכת החינוך החרדי, באתר כל זכות From Application to Graduation: Mainstreaming Haredi Students in Regular Campus Studies, Tel Aviv University, ‏2018-01-22 (באנגלית) תוכנית 'מובילים' לבוגרי ולבוגרות החינוך החרדי, באתר רישום | אוניברסיטת תל אביב מעטפת סיוע לסטודנטים בוגרי מערכת החינוך החרדי, באתר כל זכות המועצה להשכלה גבוהה, מדיניות רב שנתית לשנים תשע"ז–תשפ"ב בנושא הרחבת הנגישות של ההשכלה הגבוהה לחרדים, 2017
תעלומת הגורילה

תעלומת הגורילה (באנגלית: The Gorilla Mystery) הוא סרט הנפשה קצר אמריקאי משנת 1930 שבוים על ידי ברט גילט, הופק על ידי וולט דיסני והופץ על ידי סרטי קולומביה. זהו הסרט ה-22 בסדרת סרטי "מיקי מאוס" שהופק והשביעי באותה השנה. סרט קצר זה מהווה פרודיה למחזה "הגורילה" משנת 1925 מאת התסריטאי ראלף ספנס, שהפך לסרט אילם בשנת 1927 ולרימייק עם שמע בשנת 1930. מיקי מאוס קורא בעיתון שגורילה נמלטה מגן החיות, והוא מיד מתקשר למיני מאוס בכדי להזהיר אותה. האחרונה טוענת שאינה מפחדת, ומנגנת ושרה למיקי דרך הטלפון. לפתע הגורילה מגיעה ופורצת לביתה של מיני וחוטפת אותה, ומיקי – ששומע את צעקותיה בטלפון – ממהר להציל את העלמה במצוקה. הגורילה מעלה את מיני לעליית הגג וקושרת אותה היטב, וכשמיקי מחפש את מיני ברחבי הבית הוא מפספס אותם כל פעם, כמעין משחק חתול ועכבר. בסוף מיקי מתיר את מיני והגורילה מועדת על החבל שמיני הייתה כבולה בו וזוג העכברים רוקדים וחוגגים את ניצחונם תוך שהם קושרים את הגורילה. מיקי מאוס – וולט דיסני מיני מאוס – מרסלייט גארנר גורילה – לא ידוע למרות שלגורילה בסרט לא נקראה בשם, היא זוהתה רטרואקטיבית כאותה הגורילה שנראתה בשני הסרטים משנת 1933, "האיש המכני של מיקי" ו"חנות חיות המחמד", בשם בֶּפּוֹ. לסרט הקצר "דונלד דאק והגורילה" משנת 1944 יש עלילה דומה לסרט זה, עם גורילה רצחנית בשם אייג'קס שברחה מגן החיות המקומי. בספרו "הסרטים של מיקי: סרטי הקולנוע של מיקי מאוס", הייס גרוב מציין: "'תעלומת הגורילה' ראוי לציון בשל הדיאלוג הנרחב בתחילתו. עד עכשיו האנימטורים של דיסני שלטו בסינכרון שפתיים, והן מיקי והן מיני לא מראים שום פרצוף מביך בזמן שהם מדברים. מעניינת עוד יותר היא הגורילה בסרט זה שמצוירת באופן מפורט, שבכמה סצנות מוצגת כדי להראות את גודלה העצום. הגורילה והשימוש החכם באור וצל גורמים ל"תעלומת הגורילה" להיראות מתוחכמת יותר מהסרטים המצוירים הקודמים של מיקי מאוס. אפילו 'לוחמי האש' שיצא שלושה חודשים קודם לכן מתחיל להיראות פרימיטיבי". כתב העת "Motion Picture News" פרסם ב-6 בדצמבר 1930: "זה לא עומד בסטנדרטים של סרטים מצוירים אחרים של מיקי מאוס, אבל זו קומדיה טובה, בכל זאת. רצף הטלפון טוב במיוחד". "תעלומת הגורילה", במסד הנתונים הקולנועיים IMDb (באנגלית) "תעלומת הגורילה", במסד הנתונים הקולנועיים KinoPoisk (ברוסית) Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4. Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}: (עזרה) Grob, Gijs (2018). "The Gorilla Mystery". Mickey's Movies: The Theatrical Films of Mickey Mouse. Theme Park Press. ISBN 978-1683901235. "Short Subjects". Motion Picture News: 121. 6 בדצמבר 1930. נבדק ב-23 בפברואר 2020. {{cite journal}}: (עזרה)
סלאוקוס החמישי

סלאוקוס החמישי פילומטור (ביוונית: Σέλευκος Ε΄ ὁ Φιλομήτωρ; מלך בשנת 125/126 לפסה"נ) היה שליט הממלכה הסלאוקית ההלניסטית, בנם הבכור של דמטריוס השני ניקטור וקלאופטרה תאה. הכינוי "פילומטור" פירושו "אוהב אם" ובעולם ההלניסטי בדרך כלל ציין שהאם פעלה כעוצרת-שותפה עבור הנסיך. ממש לפני שאנטיוכוס השביעי סידטס מת במלחמה נגד הפרתים בסוף שנת 129 לפסה"נ, שחרר המלך הפרתי פראטס השני את אחיו דמטריוס השני, שנכנס לסוריה בסביבות ספטמבר 129 לפסה"נ במטרה שהשניים ילחמו זה בזה על השלטון בשיטת "הפרד ומשול". מה שאילץ את בנו החורג (בנם של תיאה קלאופטרה ואנטיוכוס השביעי ואחיו למחצה של סלאוקוס החמישי) אנטיוכוס התשיעי, לברוח לקיזיקוס. קלאופטרה תאה נישאה מחדש לדמטריוס ואיחדה אותו עם שני בניו, סלאוקוס החמישי ואנטיוכוס השמיני. אנטיוכוס השביעי לקח בן, שנקרא גם הוא סלאוקוס, ואת אחותו של סלאוקוס החמישי, לאודיקה, למסע המלחמה שלו נגד פרתיה, וכאשר אנטיוכוס נהרג, סלאוקוס זה ולאודיקה נתפסו. פראטס התחתן עם לאודיקה והראה לסלאוקוס זה (לא סלאוקוס החמישי) חסד גדול. בזמן שדמטריוס השני נלחם במלחמת אזרחים נגד הטוען לכתר אלכסנדר השני זבינס, שלח פראטס את סלאוקוס זה בחזרה לסוריה עם גופת אביו, אנטיוכוס השביעי, כדי לתבוע את כס המלוכה הסלאוקי כמלך-בובה של הפרתים. אולם סלאוקוס זה נכשל וחזר לפרתיה, שם מת מאוחר יותר. במקום זאת, לאחר שדמיטריוס נרצח מחוץ לצור בשנת 125 לפסה"נ, טען סלאוקוס החמישי לכתר המלכות כבנו הבכור של דמטריוס השני אך נרצח עד מהרה על ידי אמו שלו. לפי אפיאנוס, קלאופטרה תאה סייעה למותו של דמטריוס, ולפיכך פחדה שסלאוקוס החמישי עלול לנקום את רצח אביו מה שגרם לה לסלק את סלאוקוס לטובת אחיו הצעיר, אנטיוכוס השמיני. אפיאנוס, המלחמות הסוריות (סיריאקה), 68. יוסף בן מתתיהו, קדמוניות היהודים, ספר 13, סעיפים 253, 268, 271; יוסטינוס, ספר 38, 10, 11; פתיח לספר 39; אוסביוס, כרוניקון, 257; טיטוס ליוויוס, תולדות רומא, קיצור ספר 60, 11. יוסטינוס, ספר 38, 10. אוסביוס, כרוניקון, 257; יוסטינוס, ספר 38, 10, 11. יוסף בן מתתיהו, קדמוניות היהודים, ספר 13, סעיפים 268–271; יוסטינוס, ספר 39, 1, 7–9; פתיח לספר 39; אוסביוס, כרוניקון, 257; טיטוס ליוויוס, תולדות רומא, קיצור ספר 60, 11. אפיאנוס, המלחמות הסוריות (סיריאקה), 68–69.
אובר-חוג

במתמטיקה, אובר-חוג B של תחום שלמות הוא תת-חוג של שדה השברים K של A שמכיל את A. במילים אחרות, A ⊆ B ⊆ K {\displaystyle A\subseteq B\subseteq K} . דוגמה טיפוסית לכך היא מיקום של חוג: אם S היא תת-קבוצה סגורה לכפל של A, אז הלוקליזציה S−1A היא אובר-חוג של A. החוגים בהם כל אובר-חוג הוא מיקום נקראים מקיימים תכונת QR. הם מכילים את תחומי בזו, ותת קבוצה של תחום פרופר. בפרט, כל אובר-חוג של חוג השלמים מגיע מכך; למשל, הרציונליים הדיאדיים הם מיקום של חוג השלמים באיבר 2: { a 2 i   |   a , i ∈ Z } = Z [ 1 2 ] {\displaystyle {\Big \{}{\frac {a}{2^{i}}}\ |\ a,i\in \mathbb {Z} {\Big \}}=\mathbb {Z} {\Big [}{\frac {1}{2}}{\Big ]}} . תחום דדקינד הוא בעל התכונה שכל אובר-חוג שלו הוא מיקום אם ורק אם לכל אידיאל שברי שלו חזקה שהיא אידיאל ראשי (במילים אחרות, חבורת פיקארד שלו מפותלת). Oscar Goldman, On a special class of Dedekind domains, Topology 3, 1964, עמ' 113-118 ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אובר-חוג".
Memory Garden

Memory Garden (בעברית: "גן זיכרון", תעתיק: "ממורי גרדן") היא להקת אפיק דום מטאל ופאוור מטאל שוודית, אשר הוקמה ב-1992. הלהקה הוקמה בדצמבר 1992, הוציאה מיני אלבום Blessed Are the Dead ב-1994, ומיני אלבומים Forever ו-Ta någon hårt i hand, så ger vi oss av till Tomteland... ב-1995. הלהקה הוציאה את אלבום הבכורה באורך מלא, Tides, ב-1996. הלהקה הוציאה אלבומים באורך מלא Verdict of Posterity ב-1998, Mirage ב-2000, Carnage Carnival ב-2008 ו-Doomain ב-2013. ב-2021 הלהקה הוציאה את אלבום הקונספט 1349, בו קו העלילה מכסה סיפור המתרחש במהלך שנות המגפה השחורה, המכיל הן עובדות והן בדיות. הלהקה נקראת על שם שיר של להקת הדום מטאל Trouble. הלהקה משלבת בין דום מטאל מסורתי לבין פאוור מטאל. מדובר בשילוב לא נפוץ, אשר לכאורה נשמע מוזר עד כדי לא הגיוני, כיוון שמדובר בהפכים: בעוד שהדום מטאל איטי ופסימי מבחינה לירית, הפאוור מטאל מהיר ואופטימי מבחינה לירית. השירה העוצמתית של סולן הלהקה סטפן ברגלונד, והשילוב בין הדום לפאוור, גורם ללהקה להיחשב ללהקת אפיק דום מטאל. סטפן ברגלונד - שירה (1992-הווה) טום ביורן - תופים (1992-הווה) סיימון ג'והנסון - גיטרה (מוביל) (1996-הווה) יוהאן פרדריקסון - גיטרה בס (2007-הווה) אנטי מקלה - גיטרה (2008-הווה) קן ג'והנסון - גיטרה בס (2007-1992) אנדרס לוסטרום - גיטרה (2008-1992) ניקו הנינגסון - גיטרה, קלידים (1993-1992) ריקארד גוסטפסון - גיטרה (1996-1994) Memory Garden, ברשת החברתית פייסבוק Memory Garden, באתר MusicBrainz (באנגלית) Memory Garden, להקה באתר Encyclopedia Metallum (באנגלית) Memory Garden, באתר Discogs (באנגלית) Memory Garden, באתר Songkick (באנגלית) Memory Garden - Encyclopaedia Metallum: The Metal Archives, www.metal-archives.com Memory Garden's sixth studio album "1349" is set for release on December 17th, 2021. Cover art, tracklist and details revealed., Instagram (באנגלית) Doom-metal.com, www.doom-metal.com Doomed & Stoned, doomedandstoned.com Memory Garden discography - RYM/Sonemic, Rate Your Music (באנגלית)
Jumpin', Jumpin'

"Jumpin', Jumpin'" (בעברית: "לקפוץ, לקפוץ") הוא סינגל שהוקלט על ידי להקת הבנות האמריקאית דסטיניז צ'יילד. את השיר הוציאה ב-14 ביולי 2000 חברת התקליטים קולומביה רקורדס, והוא נכלל כרצועה ה-11 באלבומן השני, The Writing's on the Wall. הוא נכתב והופק על ידי חברת הלהקה ביונסה נואלס וצ'אד אליוט, לצד רופוס מור, שנזקף לזכותו קרדיט ככותב ויובון אלכסנדר, שהפיק אותו גם כן. זהו היה הסינגל האחרון מתוך האלבום. "Jumpin', Jumpin'" הגיע למקום השלישי בבילבורד הוט 100 בארצות הברית, ואף נכנס לעשרת השירים הפותחים במצעדי הפזמונים באוסטרליה, קנדה, איסלנד, הולנד, ניו זילנד והממלכה המאוחדת. הוא דורג במקום ה-232 ברשימת "500 השירים הטובים ביותר של העשור הראשון של המאה ה-21" של פיצ'פורק. "Jumpin', Jumpin'" הוא שיר פופ ו-R&B בעל השפעות מסוגת הפופ-ראפ. במהלכו שרה נואלס בסגנון ראפ, דבר שהפך למוטיב מרכזי בהמשך הביצועים שלה בדסטיניז צ'יילד ובקריירת הסולו שלה. הוא נכתב בסולם דו מינורי בקצב של 89 פעימות לדקה. קולותיהן של חברות הלהקה נעים על פני אוקטבה וחצי, החל מהתו D♯3 עד G♯4.‏ "Jumpin', Jumpin'" הגיע למקום השלישי בבילבורד הוט 100 ב-19 באוגוסט 2000, והפך לשירה הרביעי של הלהקה שהגיע לעשירייה הפותחת במצעד. הוא נשאר במקום זה במשך חמישה שבועות לא רצופים. בנוסף, הגיע למקום הראשון במצעד שירי הרדיו במשך שבעה שבועות רצופים, והפך לאחד מלהיטי הרדיו הגדולים ביותר של שנת 2000. אף על פי שלא הגיע למקום הראשון בבילבורד הוט 100, שהה בעשרת השירים הפותחים במצעד שישה עשר שבועות, יותר משני הלהיטים "Bills, Bills, Bills" ו-"Say My Name". בממלכה המאוחדת, "Jumpin', Jumpin'" נמכר בלמעלה מ-195,000 עותקים. הוא גם זכה להצלחה כאשר הגיע למקום השני באוסטרליה. בהולנד הגיע למקום העשירי במצעד הפזמונים המקומי. קיימים שני רמיקסים אורבניים רשמיים לשיר הזה. האחד, הידוע כרמיקס ניטרו, כולל השתתפות של הראפר מר ניטרו, ואילו בשני, ששמו So So Def רמיקס, השתתפו ליל באו וואו, דה בראט וג'רמיין דופרי. מידע על היצירה "Jumpin', Jumpin'" באתר מיוזיק בריינז מידע על הסינגל "Jumpin', Jumpin'" באתר מיוזיק בריינז Breihan, Tom (8 באוגוסט 2022). "The Number Ones: Destiny's Child's 'Say My Name'". Stereogum. נבדק ב-8 באוגוסט 2022. {{cite web}}: (עזרה) Hobbs, Jeff (2009-08-21). "The Pitchfork "Top 500 Tracks of the 2000s" Cool-O-Meter". masslive (באנגלית). נבדק ב-2022-06-02. "The 100 Greatest Songs of 2000: Staff Picks". Billboard. 2020-03-23. נבדק ב-2022-06-20. Beyoncé co-produced the upbeat track... laying the groundwork for her own solo sound and sing-rap cadence. Starling, Lakin. "Beyoncé Is A Great Rapper And Always Has Been". The FADER (באנגלית). נבדק ב-2022-06-20. Aside from her ad-libs, she pretty much rapped all of "Jumpin Jumpin." Beyoncé mixed her laid-back Southern drawl with a fun and speedy flow. "Destiny's Child "Jumpin, Jumpin" Sheet Music in E Major - Download & Print". Musicnotes.com. נבדק ב-15 באפריל 2018. {{cite web}}: (עזרה)
קרחון קייסי

קרחון קייסי (באנגלית: Casey Glacier) הוא קרחון בחוף המזרחי של ארץ פאלמר, בצפון חצי האי האנטארקטי שבאנטארקטיקה. אורכו של קרחון קייסי 11 קילומטרים. קרחון קייסי זורם לכיוון מזרח, ונשפך אל מפרצון קייסי. קרחון קייסי התגלה מהאוויר ב-20 בדצמבר 1928, בטיסה שבוצעה על ידי סר יוברט וילקינס. וילקינס סבר כי הקרחון הוא מצר ים החוצה את חצי האי האנטארקטי, וקרא לו "תעלת קייסי", מחקר על הקרקע וסקרים שבוצעו בשנת 1940 על ידי חברי הבסיס המזרחי של השירות האנטארקטי של ארצות הברית (Casey Channel); בעקבות בדיקה של תצלומי אוויר שצולמו על ידי לינקולן אלזוורת' בשנת 1935, ועל דוחות של המשלחת הבריטית אל ארץ גרהאם, אשר חקרה את אנטארקטיקה בין השנים 1934–1937, בפיקודו של וולפגנג לואיס גוטפריד יוארג, התברר כי מדובר בקרחון ולא במצר ים. הקרחון נקרא על שמו של ריצ'רד קייסי, ברון קייסי (Richard Gavin Gardiner Casey).
1969 באסטרונאוטיקה

השנה בוצעו 125 שיגורים. 81 (66%) מהם בוצעו על ידי ברית המועצות 20 ביולי – שיגור החללית אפולו 11. רכב נחיתה נחת על הירח. נחיתה ראשונה של אדם על הירח. 14 בנובמבר – שיגור החללית אפולו 12. רכב נחיתה נחת על הירח. נחיתה שנייה של אדם על הירח. שיגורים שנכשלו מסומנים באדום. שיגורים מאוישים מסומנים בירוק. הערה: בנוסף בוצעו מספר טיסות מאוישות לירח. מדיה וקבצים בנושא 1969 באסטרונאוטיקה בוויקישיתוף ריכוז נתונים על שיגורים כולל קפסולת נחיתה כולל רכב נחיתה כולל תא נחיתה וחזרה כולל יחידה עם ציוד מדעי שיגור משגר וחללית של האיחוד האירופי
קיווי (פרי)

קיווי (שם מדעי: Actinidia chinensis) הוא פרי אכיל ממשפחת האקטינידיים בסדרת האברשאים ומקורו בדרום סין, שם הוא מהווה פרי לאומי. הקיווי הוא צמח מטפס וצורתו אובלית וגודלו כשל ביצה קטנה. צבעו החיצוני חום ומרקם קליפתו שעיר, צבעו הפנימי ירוק או צהוב וגרעיניו שחורים. לרוב מקלפים את הקליפה החומה לפני האכילה אם כי יש הנוהגים לאוכלו עם קליפתו העשירה בסיבים תזונתיים. מרקמו הפנימי רך וטעמו מתואר לפעמים כשילוב של תות שדה, בננה ואננס. בשנת 1904 הביאה מארי איזבל פרייזר (Mary Isabel Fraser), מנהלת המכללה לבנות מהעיר וַנְגַּנוּאִי שבאי הצפוני, את זרעי הקיווי לניו זילנד מיִיצַ'אנְג שבסין. הזרעים נשתלו לראשונה בשנת 1906, במשתלה בוַנְגַּנוּאִי, ובשנת 1910 הניבו לראשונה פירות. בשנת 1924 פיתח הבוטנאי מאוקלנד, נורמן היווארד (Norman Hayward), זן ניו זילנדי מקומי של הפרי שעד היום נושא את שמו (זן "Hayward"). מאז התרחב גידול הפרי בניו זילנד והוא קיבל את השם דומדמנית סינית (Chinese Gooseberry) בשל מוצאו הגאוגרפי. החל משנת 1937 ובעיקר במהלך מלחמת העולם השנייה התקבל הפרי באהדה רבה בקרב חיילי צבא ארצות הברית אשר היו מוצבים כדרך קבע בניו זילנד. בשנת 1952 הוחלט לייצא את הפרי לבריטניה. הפרי מוסחר לראשונה, בשנת 1959, על ידי חברה ניו זילנדית בשם Turners and Growers, שהניחה כי השם דומדמנית סינית לא יתקבל בעין יפה במערב, עקב המלחמה הקרה. תחילה הוצע לשנות את שם הפרי ל-Melonette, אך הצעה זו נדחתה במהרה על ידי החברה המייבאת, Ziel Company. לאחר מכן הוצע, על ידי חברת Turners and Growers, לקרוא לפרי קיווי (Kiwifruit) על שם הציפור הלאומית של ניו זילנד, הקיווי, הדומה לפרי בצבעה ובצורתה. שמו המקורי של הפרי בשפה הסינית, אותו החליפו הניו זילנדים עת התחילו לגדלו בארצם בראשית המאה ה-20, היה yáng táo ‏(בתרגום חופשי: אפרסק שמשי). כיום, לפרי מספר שמות רשמיים, כשהשם הנפוץ ביותר הוא qí yì guǒ ‏(בתרגום חופשי: הפרי הקסום), שכן השם הסיני דומה במידה מסוימת לשם קיווי. כיום משווקת החברה את הפרי תחת המותג Zespri מכיוון שהחל משנת 2005 השם קיווי איננו עוד סימן מסחרי. בשנת 1999 הצליחה חברה ניו זילנדית ליצור קיווי שצבעו הפנימי הוא צהוב המכונה קיווי זהוב או "Chinabelle". לצורך הפיתוח ביצעה החברה הכלאות בין זן סיני של קיווי קטנים מאוד וצהובים לבין הקיווי הירוק הסטנדרטי, כיום צובר הפרי החדש תאוצה וצריכתו בעולם הולכת וגדלה. כיום מגדלים פרי זה בכל העולם, לרבות בישראל. קטיף הקיווי מתבצע במהלך חודש אוקטובר והוא משווק עד חודש מאי בשנה העוקבת. בישראל מגדלים שני זנים של קיווי, זן "ברונו" ("Bruno"), שגדל בעיקר ברכס תפן וזן "היווארד" ("Hayward"), שגדל בגליל העליון וברמת הגולן. בשנים האחרונות נעשו ניסיונות לגדל בארץ זנים חדשים כמו "Chinabelle" (קיווי זהוב) או קיווי מזן "היווארד" שמבשיל מוקדם יותר, בשלהי הקיץ. כ-100 גרם קיווי מכילים כ-100 מ"ג ויטמין C, המהווה את כל כמות הוויטמין C המומלצת ליום. הקיווי הוא גם מקור מצוין לאשלגן. כמו כן מכיל הקיווי גם חלבונים, ברזל, סידן, מגנזיום, זרחן, אבץ וויטמינים מסדרת ה-B. יתרון נוסף של הקיווי בא לידי ביטוי בזמן חיי המדף הארוכים שלו, לאחר הקטיף ובמקרר, מבלי להתקלקל ולאבד את ערכיו התזונתיים. מדיה וקבצים בנושא קיווי בוויקישיתוף יעל גרטי, לא רק ירוק - קיווי צהוב וגם אדום, באתר ynet, 7 בינואר 2007 מתוך הסמלים הלאומיים של סין באתר www.123independenceday.com מתוך תולדות גידול ושיווק הקיווי בניו זילנד באתר www.zesprikiwi.com מתוך ההיסטוריה של הקיווי באתר www.zesprikiwi.com
ז'רמן

האם התכוונתם ל... ואלר ז'רמן – כדורגלן צרפתי סופי ז'רמן – מתמטיקאית ופיזיקאית צרפתייה תיאו ז'רמן – אישיות משחק אמריקאית סן ז'רמן
ספקטרום של מטריצה

במתמטיקה, הספקטרום של מטריצה היא קבוצה של ערכיה העצמיים של המטריצה. באופן כללי יותר, אם T : V → V {\displaystyle T\colon V\to V} היא העתקה ליניארית על מרחב וקטורי ממימד סופי, הספקטרום שלה הוא הקבוצה של סקלרים λ {\displaystyle \lambda } כך ש- T − λ I {\displaystyle T-\lambda I} לא הפיכה. הדטרמיננטה של המטריצה שווה למכפלת הערכים העצמיים שלה. בדומה, העקבה של המטריצה שווה לסכום הערכים העצמיים שלה. מנקודת מבט זו, נוכל להגדיר פסאודו-דטרמיננטה להיות מכפלת הערכים העצמיים ששונים מ-0 של המטריצה. הצפיפות של התפלגות רב-נורמלית משתמשת בפסאודו-דטרמיננטה זו. בשימושים רבים, כמו PageRank, אנו מעוניינים בערך העצמי הדומיננטי, כלומר הגדול ביותר בערך מוחלט. בשימושים נוספים, הערך העצמי הקטן ביותר בערך מוחלט חשוב, אבל באופן כללי, הספקטרום כולו מספק מידע רב על המטריצה. יהי V מרחב וקטורי ממימד סופי מעל שדה כלשהו K ונניח ש T : V → V היא העתקה ליניארית. הספקטרום של T, המסומן σT, הוא המולטי קבוצה (קבוצה עם חזרות) של שורשי של הפולינום האופייני של T. לכן, כל האלמנטים של הספקטרום הם בדיוק הערכים העצמיים של T, והריבוי של ערך עצמי λ בספקטרום שווה למימד של המרחב העצמי של T עבור λ (הנקרא גם הריבוי האלגברי של λ). כעת, נקבע בסיס B של V מעל K ונניח ש-M ∈ MatK (V) היא מטריצה. נגדיר את ההעתקה הליניארית T : V → V איבר-איבר לפי Tx = Mx, כאשר בצד ימין ה-x הוא וקטור עמודה ו-M פועלת על x לפי כפל מטריצות. כעת נאמר ש- x ∈ V הוא וקטור עצמי של M אם x הוא וקטור עצמי של T. בדומה, λ ∈ K הוא ערך עצמי של M אם הוא ערך עצמי של T, עם ריבוי אלגברי זהה, והספקטרום של M, המסומן σM, היא המולטי-קבוצה של כל הערכים העצמיים הללו. הפירוק העצמי (או פירוק ספקטרלי) של מטריצה לכסינה הוא פירוק של מטריצה אלכסונית לצורה קנונית ספציפית שֶׁבּוֹ המטריצה מיוצגת על ידי הערכים העצמיים והווקטורים העצמיים שלה. הרדיוס הספקטרלי של מטריצה ריבועית הוא הערך העצמי המקסימלי בערך מוחלט. בתורת הספקטרלים, הרדיוס הספקטרלי של אופרטור ליניארי חסום הוא הסופרמום של הערכים המוחלטים של הערכים בספקטרום של האופרטור. ספקטרום של מטריצה, באתר MathWorld (באנגלית)
יחסי בוליביה–סין

יחסי בוליביה–סין הם יחסי החוץ בין בוליביה והרפובליקה העממית של סין. היחסים בין שתי המדינות כוננו רשמית ב-9 ביולי 1985. שתי המדינות חברות באו"ם. מאז כינון הקשרים הדיפלומטיים בין סין לבוליביה ב-1985, התרחבו היחסים מקשרים כלכליים ותרבותיים לצבא, תחבורה, תשתיות, חומרי גלם, חינוך ותחומים נוספים. שתי המדינות חגגו את יום השנה ה-25 לקשרים הדיפלומטיים בבייג'ינג, 9 ביולי 2010. באוגוסט 2010 הסכימו סין ובוליביה להמשיך ולפתח קשרים ושיתוף פעולה צבאיים. הסחר הדו-צדדי החל מהיקפים נמוכים מאוד של כ-4 מיליון דולר, וצמח ליותר מ-27.76 מיליון דולר בשנת 2002. הייצוא של סין לבוליביה כולל חומרה, מכונות, מוצרי תעשייה קלה, טקסטיל ומוצרי צריכה. היצוא של בוליביה לסין היה עצים ועפרות מינרלים. סין סיפקה תמיכה להקמת סוכנות החלל הבוליביאנית ולשיגור הלוויין הראשון שלה ב-2014 בעלות כוללת של 300 מיליון דולר. סין גם מספקת הלוואות, למשל של 67 מיליון דולר לשדרוג תשתיות באזור אורורו. בשנת 2019, סין פיתחה את המטרה של חידוש מערכת הביטחון הבוליביאנית בשווי של יותר מ-105 מיליון דולר. מערכת זו כוללת מצלמות מעקב חדשות, רחפנים, מערכות אוטומטיות לעיבוד ראיות וכוח אדם מוגבר לניהול כל אחת מהטכנולוגיות החדשות הללו, שכונו ביחד BOL 110. ממשלת בוליביה אמרה כי BOL 110 מיישם בינה מלאכותית למניעת פשע. עם זאת, חלק מהאנשים הביעו דאגה לגבי טבען ונפוצותן של הטכנולוגיות הללו, וכיצד ניתן להשתמש בהן ליצירת מדינת משטרה בוליביאנית. השימוש האחרון בטקטיקות מעקב ומניפולציה מפוקפקות על ידי ממשלת בוליביה עשוי לאמת את החששות הללו, כאשר כמה חוקרים מרחיקים לכת ומזהירים שמערכות דומות יכולות לעודד שיטות סמכותיות. בוליביה מחזיקה בסין שגרירות בבייג'ינג. סין מחזיקה בבוליביה שגרירות בלה פאס וקונסוליה כללית בסנטה קרוס דה לה סיירה. מדיה וקבצים בנושא יחסי בוליביה–סין בוויקישיתוף "China, Bolivia celebrate 25th anniversary of diplomatic ties - People's Daily Online". ארכיון מ-2011-09-20. נבדק ב-2010-10-01. "Ministry of Foreign Affairs of the People's Republic of China". ארכיון מ-2011-07-23. נבדק ב-2010-10-01. "Ministry of Foreign Affairs of the People's Republic of China". ארכיון מ-2011-07-23. נבדק ב-2010-10-01. "China, Bolivia celebrate 25th anniversary of diplomatic ties - China News - SINA English". ארכיון מ-2012-03-09. נבדק ב-2010-10-01. English.news.cn. "Defense chiefs of China, Bolivia pledge stronger military ties". Xinhua News Agency. אורכב מ-המקור ב-26 בספטמבר 2010. נבדק ב-1 באוקטובר 2010. {{cite web}}: (עזרה) Garcia, Eduardo (באפריל 2010). "Bolivia, China team up on communications satellite". Thomson Reuters. ארכיון מ-6 באפריל 2010. נבדק ב-1 באוקטובר 2010. {{cite news}}: (עזרה) Pelcastre, Julieta (2019-10-22). "China Exports Citizen Control Model To Bolivia". Dialogo Americas (באנגלית). ארכיון מ-2019-12-30. נבדק ב-2019-12-30. Embassy of Bolivia in Beijing Embassy of China in La Paz
ארמית שומרונית

ארמית שומרונית, או שומרונית, הייתה ניב מניבי השפה הארמית ששימשה את השומרונים בכתבי הקודש והספרות שלהם. אין לבלבל אותה עם השפה העברית השומרונית של כתבי הקודש. הארמית השומרונית החליפה את העברית השומרונית העתיקה בשימוש היום-יומי, רק שאחר כך חדלה להיות שפה מדוברת בעצמה בין המאות ה-10 וה-12 והוחלפה על ידי השפה הערבית וליתר דיוק על ידי הניב של הערבית הפלסטינית השומרונית. בצורתו היא מזכירה את הארמית של התרגומים, וכתובה באלפבית השומרוני. יצירות חשובות שנכתבו בשפה זאת כוללות את התרגום השומרוני ותיבת מרקה. ישנם גם טקסטים משפטיים, פרשניים וליטורגיים, אם כי יצירות מאוחרות מאותו סוג נכתבו לעיתים קרובות בערבית. שיאה של השפה היה במאות הרביעית והחמישית, בה חיברו השומרונים פיוטים על טהרת הארמית, ללא שימוש כמעט בעברית. לאחר הכיבוש הערבי של ארץ ישראל במאה השביעית, החלה הערבית דוחקת את רגלי הארמית, ובמקביל החלה חזרה בחיבורי הדת השומרונית לעברית השומרונית. עברית שומרונית אלפבית שומרוני התרגום השומרוני טקסט ארמי של Samaritan Targum עם תרגום לאנגלית תפילות השומרוני והליטורגיה שפה ארמית שומרונית, דף שער בספרייה הלאומית אברהם טל, התרגום השומרוני לתורה - ייחודו וגלגוליו (לקראת מהדורה חדשה), דברי הקונגרס העולמי למדעי היהדות, תשל"ג 1973‏, JSTOR 23515533 ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
משלוח מיוחד

"משלוח מיוחד" הוא אלבום האולפן השני והאחרון של צמד הראפ פלד ואורטגה. את האלבום הוציאה לאור ב-4 בדצמבר 2010 חברת התקליטים היי פייבר הפקות בפורמט תקליטור בלבד. באלבום נכללו אחד-עשר רצועות, כולן מושרות בשפה העברית. הוא כולל קו מוזיקלי המשלב בין סוגות הראפ וההיפ הופ. פלד* ו אורטגה – משלוח מיוחד, דיסקוגס
04:47

04:47 הוא המיקסטייפ הראשון של הראפר הישראלי אורטגה. הוא יצא לאור בשנת 2009 בהוצאה עצמאית, כשנה לפני הוצאת האלבום האחרון של הצמד פלד ואורטגה, "משלוח מיוחד". פורסם בפורמט תקליטור בלבד, ובמרוצת השנים יצא גם לפלטפורמות הזרמות המוזיקה השונות, כמו ספוטיפיי ואפל מיוזיק. אורטגה – 04:47, דיסקוגס